CELEX: 31982D0296
Language: el
Date: 1982-04-20 00:00:00
Title: 82/296/EOK: Απόφαση της Επιτροπής της 20ής Απριλίου 1982 για την έγκριση οργανώσεων με φιλανθρωπικό σκοπό, προκειμένου οι πράξεις τους περί χορήγησης επισιτιστικής βοήθειας να εξαιρούνται από την εφαρμογή νομισματικών εξισωτικών ποσών (Τα κείμενα στη γαλλική και ολλανδική γλώσσα είναι τα μόνα αυθεντικά)

Avis juridique important

|

31982D0296

82/296/EOK: Απόφαση της Επιτροπής της 20ής Απριλίου 1982 για την έγκριση οργανώσεων με φιλανθρωπικό σκοπό, προκειμένου οι πράξεις τους περί χορήγησης επισιτιστικής βοήθειας να εξαιρούνται από την εφαρμογή νομισματικών εξισωτικών ποσών (Τα κείμενα στη γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 132 της 14/05/1982 σ. 0056 - 0056

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Απριλίου 1982  περί εγκρίσεως οργανώσεων με φιλανθρωπικό σκοπό, προκειμένου οι πράξεις τους περί χορηγήσεως επισιτιστικής βοήθειας να εξαιρούνται από την εφαρμογή νομισματικών εξισωτικών ποσών  (Τα κείμενα στη γαλλική και ολλανδική γλώσσα είναι τα μόνα αυθεντικά)  (82/296/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των ορίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1371/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2898/81 (4), καθόρισε τις λεπτομέρειες διοικητικής εφαρμογής των εξισωτικών ποσών που θεσπίσθηκαν από τον κανονισμό (ΕΟΚ) αριθ. 974/71·  ότι οι εξαγωγές προς τρίτες χώρες που γίνονται στο πλαίσιο πράξεων χορηγήσεως επισιτιστικής βοήθειας, οι οποίες αναφέρονται στο άρθρο 21 παράγραφος 2 του κανονισμού (ΕΟΚ) αριθ. 1371/81, πρέπει να εξαιρούνται από την εφαρμογή νομισματικών εξισωτικών ποσών, όταν οι εξαγωγές αυτές πραγματοποιούνται από οργανώσεις που έχουν φιλανθρωπικό σκοπό και έχουν εγκριθεί σύμφωνα με κοινοτική νομοθεσία·  ότι ο έλεγχος των καταστατικών τών:  - Croix-Rouge de Belgique,  - Caritas catholica ASBL,  - Solidarite Socialiste,  - Solidarite Liberale,  - OXFAM Belgique,  - Les Petits Riens ASBL,  - Aide a l'eglise en detresse ASBL,  οδήγησε στο συμπέρασμα ότι οι εν λόγω οργανώσεις είναι οργανώσεις με φιλανθρωπικό σκοπό·  ότι τα μέτρα που προβλέπονται στην παρούσα απόφαση είναι σύμφωνα με τις γνώμες όλων των ενδιαφερομένων επιτροπών διαχειρίσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι οργανώσεις με φιλανθρωπικό σκοπό:  - Croix-Rouge de Belgique,  - Caritas catholica ASBL,  - Solidarite Socialiste,  - Solidarite Liberale,  - OXFAM Belgique,  - Les Petits Riens ASBL,  - Aide a l'eglise en detresse ASBL,  εγκρίνονται, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 1371/81, από τις 24 Φεβρουαρίου 1982.  2. Το Βέλγιο καθορίζει τους όρους που πρέπει να τηρηθούν από τις οργανώσεις που αναφέρονται στην παράγραφο 1, προκειμένου να δυνηθούν να απολαύουν της εφαρμογής του άρθρου 21 παράγραφος 2 του κανονισμού (ΕΟΚ) αριθ. 1371/81.  Άρθρο 2  Το Βέλγιο ενημερώνει την Επιτροπή:  - την 1η Φεβρουαρίου κάθε έτους για τις ποσότητες που έχουν εξαχθεί κατά τη διάρκεια του προηγούμενου ημερολογιακού έτους, στο πλαίσιο χορηγήσεως επισιτιστικής βοήθειας από τις οργανώσεις που αναφέρονται στο άρθρο 1,  - αμέσως, για κάθε αλλαγή που επέρχεται στις δραστηριότητες των οργανώσεων αυτών.  Άρθρο 3  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 20 Απριλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 138 της 25. 5. 1981, σ. 1.  (4) ΕΕ αριθ. L 287 της 8. 10. 1981, σ. 1.